Malene Kejlstrup Sørensen
Malene Kejlstrup Sørensen (født 6. juni 2002 i Randers) er en BMX cykelrytter fra Danmark, der er medlem af .

I 2022 blev hun europa- og verdensmester i U23-rækken.

Karriere 
Som 10-årig begyndte Malene Kejlstrup at køre BMX hos Randers BMX. Hun blev i december 2019 kåret som Årets Talent i Danmarks Cykle Union, som den første BMX-rytter nogensinde. I 2020 blev hun for syvende gang danmarksmester i ungdomsrækkerne. 

Ved hendes første deltagelse i danmarksmesterskaberne som senior vandt hun i 2021 guld. Ved mesterskaberne i 2022 genvandt hun ikke titlen, selvom hun var den bedste rytter. Kejlstrup Sørensen stillede op som U23-rytter, men kørte i samme heats med den eneste tilmeldte seniorrytter. Her henviste hun i alle tre heats Dorte Balle til andenpladsen, men Balle blev seniormester og Kejlstrup Sørensen U23-mester. Malene Kejlstrup stillede den 9. juli 2022 op til europamesterskaberne der blev afholdt i belgiske Dessel. Her vandt hun i sikker stil mesterskabet i U23-rækken. Tre uger efter EM-triumfen blev verdensmesterskaberne afholdt i Nantes. Her var den danske BMX-rytter hurtigst i sin første runde, i semifinalen og i finalen, og kunne derefter kalde sig U23-verdensmester. I finalen satte hun hurtigere tid end guldvinderen i kvindernes seniorfinale.

Udmærkelser 
 Årets Talent i dansk cykelsport (2019)
 Årets Idrætsnavn i Randers Kommune (2019)
 Årets idrætstalent i Randers Kommune (2019)
 Årets Fund (2022)

Referencer

Eksterne henvisninger 
 
 

Kvindelige cykelryttere fra Danmark
Personer fra Randers
BMX-ryttere
Årets fund i dansk idræt